In Kleverlandj begós mit verwatere van aje Maaserm - Wikinuujs
In Kleverlandj begós mit verwatere van aje Maaserm
MOFERT - 1 november 2018 - Me ligk op sjieëma en binnen 't oetgetaldj geldj mit ei vanne grótste boewperjèkte van Limbörg. 't Geit euvere gebiedsóntwikkeling róndj Äöje-Wanssem.
Veure inweuners van Vinraoj en Hors ane Maas te besjurme taengen euverstruiminge vanne Maas wuuertj veer miljoen kuub zandj aafgegrave. Hiemit is me veur ei jaor trögk begós; taenge d'n ènj van 2020 mót al aaf zeen.
't Water vanne Maas krieg mieë ruumdje doren aanlag van 'nen hoeagwatergeul: einen in Wanssem en einen in Äöje. Ouch wuuertj 'nen aje Maaserm ónger water gezatj bie Broekezervorsj. Me gruuef dao de dieken aaf en deep de baom oet veur bie hoeagwater mieë te kónnen opvange. Hiebie gruuef me rech door 't gehöch Zeelberg.
't Waterpiel zal oetèntelik in Kleverlandj mit 37 centimaeter zakke, bie Vinlo 20 centimaeter en in Remunj nag 5 centimaeter. Det kump doordet de struiming snelder wuuertj en ouch 't bergendj vermeuge vanne Maas toenump.
Maasbeveiliging Noord-Limburg komt flink op gang. Jos van den Broek - 1Limburg, 1 november 2018
Aafkómstig van "https://li.wikinews.org/w/index.php?title=In_Kleverlandj_begós_mit_verwatere_van_aje_Maaserm&oldid=10602"
Dees pagina is 't lèts verangerd op 5 dec 2018, óm 20:00.